Αγία Παρασκευή Αττικής - Βικιπαίδεια

# Αγία Παρασκευή Αττικής

### Από τη Βικιπαίδεια, την ελεύθερη εγκυκλοπαίδεια

Πληροφορίες Δήμου Αγίας Παρασκευής
Πόλη | Αθηνών
Νομαρχία | Αθηνών
Νομός | Αττικής
Χώρα | Ελλάδα
Έκταση | 9.767 χμ2
Πληθυσμός: | 56.836 (2001)
Πυκνότητα πληθυσμού | 7.134 κατ./χμ2
Ταχυδρομικός κώδικας: | 153 42
Δήμαρχος: | Βασίλης Γιαννακόπουλος

χάρτης βορείων προαστίων

Η Αγία Παρασκευή είναι δήμος στα βορειοανατολικά της Αθήνας και απέχει 10 χιλιόμετρα από το κέντρο της πρωτεύουσας. Υπάγεται στην Νομαρχία Αθηνών και εντοπίζεται στην ανατολική είσοδο του λεκανοπεδίου. Εντάσσεται στο ευρύτερο συγκρότημα των βορειοανατολικών προαστίων και είναι μια περιοχή που δεν έχει παύσει να γίνεται ολοένα και πιο ελκυστική για τους κατοίκους του λεκανοπεδίου τα τελευταία 35 χρόνια.

## [Επεξεργασία] Ιστορικά Στοιχεία

Κατά τα αρχαία χρόνια μεγάλο μέρος της περιοχής υπαγόταν στο αρχαίο Δήμο Φλύας (σημερινό Χαλάνδρι). Κατά τις πρώτες δεκαετίες του 20ου αιώνα άρχισαν να εγκαθίστανται μόνιμοι κάτοικοι και το 1963 έγινε αυτόνομος δήμος που αποτέλεσε την πρωτεύουσα της Ανατολικής Αττικής. Ωστόσο το 1995 εισήχθη στην Νομαρχία Αθηνών.

Την περίοδο της χούντας οικοδομείται το ραδιομέγαρο της ΕΡΤ στη λεωφόρο μεσογείων. Αργότερα εγκαθίστανται ο Δημόκριτος, Εθνικό Κέντρο Πυρηνικής Φυσικής, το Αμερικάνικο Κολλέγιο, όπου φιλοξενήθηκε η Αμερικάνικη Ολυμπιακή Ομάδα το 2004 και ένα τμήμα του Υπουργείου Γεωργίας.

## [Επεξεργασία] Χαρακτηριστικά

Ούσα οικοδομημένη στους πρόποδες του Υμηττού, η Αγία Παρασκευή είναι ένα από τα λίγα προάστια που προικίστηκαν με πλούσια βλάστηση, κυρίως στις υπώρειες του όρους. Η υψηλής ποιότητα ζωή στην περιοχή είχε ως αποτέλεσμα τον κορεσμό της, ώστε κατά την απογραφή του 2001 από την ΕΣΥΕ, η Αγία Παρασκευή να μετρά μόνιμο πληθυσμό 60.056 κατοίκους, ενώ το 2007 υπολογίζονται περισσότεροι από 80.000. Διαθέτει πληθώρα σχολείων και βρίθει από πλατείες, ελεύθερους χώρους και πάρκα. Είναι χαρακτηριστικό το γεγονός πως κάθε συνοικία έχει και τη δική της τοπική πλατεία μαζί με την τοπική της μικρο-αγορά. Στην κεντρική πλάτεια της βρίσκεται και η ομώνυμη εκκλησία, ενώ αποτελεί και ένα από τα πιο καλαίσθητα και επισκέψιμα σημεία εστίασης για τους δημότες των βορειοανατολικών προαστίων, αλλά και των μεσογείων. Φημισμένη είναι και η γειτονική πλατεία του Αϊ-Γιάννη με την πληθώρα καλαίσθητων cafe, εστιατορίων, εμπορικών κέντρων, γυμναστηρίων κ.λ.π. Στον Υμηττό βρίσκεται η Μονή του Άγιου Ιωάννη του Κυνηγού από όπου μπορεί να απολαύσει ο επισκέπτης τη θέα του λεκανοπεδίου μέχρι και τον Πειραιά. Η πευκόφυτη φύση της προσφέρεται για περπάτημα, ποδήλασία και πικ-νικ. Μάλιστα ο δρόμος απο το βουνό συνεχίζει μέχρι το Δάσος της Καισαριανής.

## [Επεξεργασία] Συγκοινωνιακή Σύνδεση

Η Αγία Παρασκευή αποτελεί είσοδο στο λεκανοπέδιο απο τα ανατολικά και επικοινωνεί με την πεδιάδα των Μεσογείων μέσω της ομώνυμης λεωφόρου. Συνδέεται με την Αττική Οδό μέσω της Περιφερειακής Υμηττού (κόμβοι 13, Υ3 και Υ4), ενώ εξυπηρετείται συγκοινωνιακά και από το διπλό κομβικό σταθμό της Δουκίσσης Πλακεντίας (Μετρό & Προαστιακός) και του Χαλανδρίου, εν αναμονή του ομώνυμου σταθμού του metro που σύμφωνα με τα χρονοδιαγράμματα πρόκειται να αρχίσει τη λετουργία του εντός του 2008 και εντοπίζεται επί της λεωφόρου Χαλανδρίου, στα σύνορα με το γειτονικό της δήμο. Έως τότε θα εξυπηρετείται κι από το σταθμό του Νομισματοκοπείου που πρόκειται να λειτουργήσει την άνοιξη του 2007 προς εξυπηρέτηση και των κατοίκων του κάτω Χαλανδρίου και του Χολαργού.

## [Επεξεργασία] Συνοικίες και Όμοροι Δήμοι

| αγία παρασκευή | αϊ-γιάννης | νέα ζωή | λόφος τσακός | παράδεισος | κοντόπευκο | πευκάκια |

Βορειοδυτικά: Χαλάνδρι | Βόρεια: Βριλήσσια | Βορειοανατολικά: Γέρακας
Δυτικά: Χαλάνδρι | Αγία Παρασκευή | Ανατολικά: Γλυκά Νερά
Νοτιοδυτικά: Χολαργός | Νότια: όρος Υμηττός | Νοτιοανατολικά: όρος Υμηττός

## [Επεξεργασία] Εξωτερικοί Σύνδεσμοι

- Δήμος Αγίας Παρασκευής
- Επιχειρηματικός Οδηγός Πόλης

Βόρεια Προάστια

Αγία Παρασκευή | Άγιος Στέφανος | Άνοιξη | Βριλήσσια | Γέρακας | Δροσιά | Διόνυσος | Εκάλη | Κηφισιά | Κρυονέρι | Μαρούσι | Μελίσσια | Νέα Ερυθραία | Νέα Πεντέλη | Ηράκλειο | Νέο Ψυχικό | Πεντέλη | Πεύκη | Ροδόπολη | Σταμάτα | Φιλοθέη | Χαλάνδρι | Χολαργός | Ψυχικό

Συνοικίες: | αλσούπολη | ανάβρυτα | βαρυμπόμπη | καστρί | κοντόπευκο | νέα καλλιθέα | νέα λέσβος | ντράφι | πάτημα | πολιτεία | πολύδροσο

Δήμοι Πολεοδομικού Συγκροτήματος Αθηνών

Νομαρχία Αθηνών: Αθήνα | Αγία Βαρβάρα | Αγία Παρασκευή | Άγιοι Ανάργυροι | Άγιος Δημήτριος | Αιγάλεω | Άλιμος | Αμαρούσιο | Βριλήσσια | Βύρωνας | Γαλάτσι | Γλυφάδα | Δάφνη | Εκάλη | Ελληνικό | Ζωγράφου | Ηλιούπολη | Ηράκλειο | Ίλιον | Καισαριανή | Καλλιθέα | Καματερό | Κηφισιά | Λυκόβρυση | Μελίσσια | Μεταμόρφωση | Μοσχάτο | Νέα Ερυθραία | Νέα Ιωνία | Νέα Πεντέλη | Νέα Σμύρνη | Νέα Φιλαδέλφεια | Νέα Χαλκηδόνα | Νέο Ψυχικό | Παπάγου | Πεντέλη | Περιστέρι | Πετρούπολη | Πεύκη | Ταύρος | Υμηττός | Φιλοθέη | Χαϊδάρι | Χαλάνδρι | Χολαργός | Ψυχικό

Νομαρχία Πειραιώς: Πειραιάς | Άγιος Ιωάννης Ρέντης | Δραπετσώνα | Κερατσίνι | Κορυδαλλός | Νίκαια | Πέραμα

Ανακτήθηκε από "http://el.wikipedia.org../../../%CE%B1/%CE%B3/%CE%AF/%CE%91%CE%B3%CE%AF%CE%B1_%CE%A0%CE%B1%CF%81%CE%B1%CF%83%CE%BA%CE%B5%CF%85%CE%AE_%CE%91%CF%84%CF%84%CE%B9%CE%BA%CE%AE%CF%82_19a5.html"

Κατηγορίες: Συνοικίες και περιοχές Αθήνας | Δήμοι Αττικής

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Română